----

----

----

MEDDELELSE TIL LÆSERNE

----

III Oplysninger

Det Europæiske Personaleudvælgelseskontor (EPSO)

----

MEDDELELSE OM ALMINDELIG UDVÆLGELSESPRØVE

(2006/C 173 A/01)

Det Europæiske Personaleudvælgelseskontor (EPSO) afholder følgende almindelige udvælgelsesprøver med henblik på oprettelse af en ansættelsesreserve af

ASSISTENTER (1)(AST1)

EPSO/AST/26/06 for dansksprogede (DA) assistenter

EPSO/AST/27/06 for tysksprogede (DE) assistenter

EPSO/AST/28/06 for græsksprogede (EL) assistenter

EPSO/AST/29/06 for engelsksprogede (EN) assistenter

EPSO/AST/30/06 for spansksprogede (ES) assistenter

EPSO/AST/31/06 for finsksprogede (FI) assistenter

EPSO/AST/32/06 for fransksprogede(FR) assistenter

EPSO/AST/33/06 for italiensksprogede (IT) assistenter

EPSO/AST/34/06 for nederlandsksprogede (NL) assistenter

EPSO/AST/35/06 for portugisisksprogede (PT) assistenter

EPSO/AST/36/06 for svensksprogede (SV) assistenter

til varetagelse af sekretariatsfunktioner

INDHOLDSFORTEGNELSE

Det Europæiske Personaleudvælgelseskontor afholder samtidig de almindelige udvælgelsesprøver:

Man kan kun tilmelde sig én af disse udvælgelsesprøver og ét af områderne. Valget af udvælgelsesprøve sker ved den elektroniske tilmeldelse og kan ikke ændres efter udløbet af tilmeldelsesfristen.

For at sikre klarheden og forståelsen er det blevet besluttet kun at anvende engelsk, fransk og tysk i generelle tekster og meddelelser til og fra ansøgerne, indkaldelser til de forskellige prøver og al korrespondance mellem EPSO og ansøgerne.

Det sprog, der vælges som andet sprog (jf. punkt II.2 b)), er samtidig kommunikationssproget.

A.   ARBEJDSOPGAVER OG ADGANGSBETINGELSER (KRÆVET PROFIL)

Følgende almindelige udvælgelsesprøver afholdes med henblik på ansættelse af assistenter (AST1) til varetagelse af sekretariatsfunktioner.

Målet er at få opstillet nogle lister over egnede ansøgere til brug ved besættelse af ledige stillinger i EU-institutionerne.

Antal egnede ansøgere pr. udvælgelsesprøve

I.   ARBEJDSOPGAVER

Arbejdet omfatter følgende:

EU-institutionerne lægger især vægt på ansøgernes evne til at sætte sig ind i forskelligartede og ofte komplicerede problemer, til hurtigt at omstille sig til nye situationer og til at kommunikere. Ansøgerne skal kunne udvise initiativ, kreativitet og høj motivation. De skal være i stand til jævnligt at arbejde intensivt, både selvstændigt og sammen med andre, og de skal kunne tilpasse sig et multikulturelt arbejdsmiljø. Endelig skal de være parat til løbende at efteruddanne sig.

II.   ADGANGSBETINGELSER (KRÆVET PROFIL)

Adgang til udvælgelsesprøven har ansøgere, der ved fristen for den elektroniske tilmeldelse (2) opfylder følgende betingelser:

1.    Uddannelse og erhvervserfaring

Ansøgerne skal have:

Udvælgelseskomitéerne tager hensyn til forskellene mellem de enkelte uddannelsessystemer. I vejledningen for ansøgere (3) (jf. EPSO's hjemmeside) findes en liste med eksempler på de eksamensbeviser, der mindst kræves i de forskellige kategorier, medmindre der stilles strengere krav i meddelelsen om udvælgelsesprøven.

2.   Sprogkundskaber

Sprogkundskaberne skal angives i det elektroniske tilmeldelsesskema (4)og i ansøgningsskemaet.

3.   Almindelige betingelser

B.   ADGANGSPRØVER

Formålet med de adgangsprøver, EPSO afholder, er at foretage en første udvælgelse af de ansøgere, der kan få adgang til udvælgelsesprøven.

Alle ansøgere får adgang til adgangsprøverne, som aflægges

1.   Adgangsprøver — Bedømmelse

Prøve a) og b) aflægges på andetsproget (engelsk, fransk eller tysk) efter ansøgerens eget valg, som oplyses ved den elektroniske tilmeldelse (jf. punkt A.II.2 b)), men der må ikke være sammenfald med hovedsproget.

I forbindelse med adgangsprøverne gives der ikke strafpoint for forkerte svar.

De ansøgere (5) (jf. nedenstående tabel), der sammenlagt har opnået de bedste resultater ved adgangsprøverne, og som har opnået det krævede antal minimumspoint ved hver enkelt prøve, vil blive bedt om at indgive en fuldstændig ansøgning med henblik på at få adgang til udvælgelsesprøven.

Når ansøgningerne er gennemgået, vil ansøgerne under forudsætning af, at alle adgangsbetingelserne er opfyldt, blive indkaldt til de praktiske prøver og den mundtlige prøve.

2.   Tid og sted for afholdelse af adgangsprøverne (EPSO vælger formen)

C.   PRØVER

1.   Praktiske prøver — Bedømmelse

Til denne prøve får ansøgerne stillet standardtastaturer (6)til rådighed (tastaturer, som anvendes på arbejdsmarkedet i EU)

2.   Mundtlig prøve — Bedømmelse

3.   Dato og sted for de praktiske prøver og den mundtlige prøve

Disse prøver finder principielt sted i Bruxelles samme dag.

4.   Optagelse på listen over egnede ansøgere

De ansøgere (5)(antallet er fastsat i punkt A), der samlet har opnået de bedste resultater ved de praktiske prøver og den mundtlige prøve, og som har opnået det krævede antal minimumspoint ved hver prøve, opføres på listen over egnede ansøgere, som inddeles i meritgrupper (højst fire). Inden for meritgrupperne er ansøgerne opført i alfabetisk rækkefølge. Der opstilles en liste for hver udvælgelsesprøve.

Listen over egnede ansøgere og dens udløbsdato offentliggøres (7) i Den Europæiske Unions Tidende og på EPSO's hjemmeside (8).

D.   HVORDAN SØGER MAN?

Der henvises til vejledningen for ansøgere (3), som findes på EPSO's hjemmeside (8). Her forklares det nøje, hvordan ansøgningen skal indgives.

1.   Oprettelse af EPSO-profil/Elektronisk tilmeldelse

Interesserede bedes, inden de tilmelder sig, undersøge, om de opfylder alle adgangskravene.

På EPSO's hjemmeside (8) beskrives det, hvordan man tilmelder sig udvælgelsesprøven via internettet.

Det påhviler ansøgerne selv at sørge for, at den elektroniske tilmeldelse finder sted inden for den fastsatte frist (2). EPSO anbefaler, at man ikke venter for længe med at tilmelde sig, for man risikerer på grund af stor trafik på linjerne eller eventuelle problemer med internetforbindelsen at skulle gentage tilmeldelsen, hvilket ikke længere er muligt efter fristens udløb.

Når tilmeldelsen er afsluttet, modtager ansøgeren på skærmen et nummer, som skal noteres, da det skal bruges ved senere henvisninger til tilmeldelsen. Tildelingen af et tilmeldelsesnummer er udtryk for, at tilmeldelsen er gennemført, og at de angivne oplysninger er registreret.

Hvis der ikke modtages et nummer, er tilmeldelsen ikke blevet registreret.

Der gøres opmærksom på, at man skal have en e-mail-adresse, da den bruges til identifikation af ansøgeren. Blandt de ting, der skal oplyses, er bl.a. valget af sprog, jf. punkt A.II.2, og den adgangsgivende uddannelse (uddannelsestitel, uddannelsesinstitution og dato for afsluttende eksamen).

På dette tidspunkt skal der ikke fremlægges nogen bilag. Ansøgerne vil senere blive bedt om at indsende en samlet ansøgning med bilag (jf. punkt D.4).

Efter tilmeldingen kan ansøgerne følge udvælgelsesprøvens forløb på hjemmesiden (8) ved at klikke på »concours en cours/ongoing competitions/laufende Auswahlverfahren«.

Handicappede ansøgere, som ikke er i stand til at indsende tilmeldelsesskemaet elektronisk, kan — helst med fax — anmode om at få tilsendt en papirudgave af skemaet (9), som i udfyldt og underskrevet stand indsendes anbefalet senest ved tilmeldelsesfristens udløb (poststemplet er afgørende for rettidig fremsendelse). Al korrespondance med EPSO vil derefter foregå pr. post.

De skal sammen med tilmeldelsesskemaet indsende en attest fra de kompetente myndigheder, som bekræfter deres handicap, og de bedes på et særskilt ark papir redegøre for, hvilke forholdsregler der ifølge dem bør træffes for at lette deres deltagelse i prøverne.

Tilmeldelsesfristen er den 7. september 2006. Tilmeldelse kan foretages online indtil kl. 12 (middag), Bruxelles-tid.

NB

2.   Adgangsprøve

Når EPSO på grundlag af oplysningerne i tilmeldelsesskemaet har foretaget en foreløbig vurdering af, om ansøgeren opfylder betingelserne, indkaldes de ansøgere, der opfylder de generelle betingelser (jf. punkt A.II.3), og som har bekræftet deres tilmeldelse inden for den fastsatte frist, til adgangsprøverne. At ansøgeren bliver indkaldt til prøverne, er ikke ensbetydende med, at der er blevet foretaget en detaljeret undersøgelse af, om ansøgeren opfylder adgangskravene.

3.   Indkaldelser

Oplysningerne om indkaldelserne til de forskellige prøver findes udelukkende på EPSO's hjemmeside. Ansøgerne har adgang til hjemmesiden ved hjælp af det brugernavn og den adgangskode, som de har valgt ved tilmeldelsen (8). Ansøgerne skal selv foretage ændringerne i deres EPSO-profil, hvis de skifter postadresse og/eller e-mail-adresse.

Ansøgerne skal følge udvælgelsesprøvens forløb og selv hente de relevante oplysninger om de forskellige etaper i deres EPSO-profil. Hvis ansøgerne ikke har adgang til oplysningerne, skal de straks gøre opmærksom på dette ved at sende en e-mail til EPSO (10).

4.   Fuldstændig ansøgning

Ansøgere, som ved adgangsprøverne samlet har opnået de bedste resultater, og som ved hver enkelt prøve har opnået det krævede antal minimumspoint, vil blive opfordret til at udprinte og udfylde det ansøgningsskema, som findes i deres EPSO-profil på hjemmesiden (8). Skemaet skal indsendes inden for den fastsatte frist (11).

Bilag, som skal vedlægges

Der skal i ansøgningen gives præcise oplysninger om statsborgerskab og uddannelse. Følgende bilag skal vedlægges skemaet:

Bilagene bør kun vedlægges i fotokopi (ikke-attesterede fotokopier). Papirkopier af websider og/eller henvisninger til websteder kan ikke udgøre det for bilag.

Ved udfyldelsen af ansøgningsskemaet er det ikke tilstrækkeligt at henvise til ansøgningsskemaer og bilag, som er indsendt i forbindelse med tidligere ansøgninger. Bilag, som er vedlagt ansøgningsskemaet, vil ikke blive sendt tilbage til ansøgeren.

Underskrift og fremsendelse

Ansøgerne skal selv være opmærksomme på, at ansøgningsskemaet med alle bilag fremsendes behørigt udfyldt og UNDERSKREVET inden for den fastsatte frist (11)(poststemplets dato er afgørende for rettidig fremsendelse). Ansøgningsskemaet sendes anbefalet til følgende adresse:

Gennemgang af ansøgningerne

Udvælgelseskomitéen gennemgår ansøgningerne fra de ansøgere, der ved adgangsprøverne samlet har opnået de bedste resultater, og som ved hver enkelt prøve har opnået det krævede antal minimumspoint, for at afgøre, om de opfylder betingelserne i punkt A.II.1 og 2 i denne meddelelse om udvælgelsesprøve.

Herefter indkaldes de ansøgere, der opfylder alle adgangskravene i punkt A.II, til de praktiske prøver og den mundtlige prøve.

Ansøgerne udelukkes automatisk fra at deltage:

ET CV ER IKKE TILSTRÆKKELIGT SOM BILAG

5.   Opstilling af listen over egnede ansøgere

De personer, der består udvælgelsesprøven (jf. punkt C.4), opføres på listerne over egnede ansøgere.

6.   Hvis det på et hvilket som helst tidspunkt under udvælgelsesprøven konstateres, at oplysningerne i det elektroniske tilmeldelsesskema eller i ansøgningsskemaet ikke er korrekte, udelukkes ansøgeren fra udvælgelsesprøven.

7.   For at lette det administrative arbejde SKAL ANSØGERENS NAVN, UDVÆLGELSESPRØVENS NUMMER OG DET VALGTE HOVEDSPROG SAMT DET NUMMER, DER BLEV TILDELT VED DEN ELEKTRONISKE TILMELDELSE, anføres på al korrespondance vedrørende udvælgelsesprøven.

E.   GENERELLE OPLYSNINGER

1.   Lige muligheder

EU-institutionerne fører en aktiv ligestillingspolitik og godkender ansøgningerne uden forskelsbehandling på grund af køn, race, hudfarve, etnisk oprindelse, social baggrund, genetiske anlæg, sprog, religion eller tro, politiske eller andre anskuelser, tilhørsforhold til et nationalt mindretal, formueforhold, fødsel, handicap, alder eller seksuel orientering.

2.   Udvælgelseskomité

Der nedsættes en udvælgelseskomité for hver udvælgelsesprøve. Den er sammensat af repræsentanter for EU-institutionernes administrationer og personaleudvalg. Navnene på udvælgelseskomitéens medlemmer offentliggøres på EPSO's hjemmeside (8) ca. fjorten dage før adgangsprøverne.

Det er ikke tilladt for ansøgerne at henvende sig til udvælgelseskomitéen, hverken direkte eller indirekte. Hvorvidt det skal medføre udelukkelse fra udvælgelsesprøven, hvis denne regel brydes, afgøres af udvælgelseskomitéen.

EPSO varetager al kommunikation med ansøgerne, indtil udvælgelsesprøven er afsluttet.

3.   Vejledende tidsplan

Til orientering kan det oplyses, at en udvælgelsesprøve varer ca. 9 måneder, efter at ansøgerne har bekræftet deres tilmeldelse, men at det afhænger af antallet af ansøgere og de praktiske og mundtlige prøver, der skal arrangeres.

Alle relevante oplysninger findes på EPSO's hjemmeside (8).

4.   Anmodning om indsigt i oplysninger om ens egen person

Ansøgerne har i forbindelse med udvælgelsen ret til at få indsigt i visse individuelle oplysninger, som vedrører dem direkte, på nedenstående vilkår. EPSO kan således, hvis en ansøger anmoder om det, give supplerende oplysninger om ansøgerens deltagelse i udvælgelsesprøven. Anmodning om oplysninger skal ske ved skriftlig henvendelse til EPSO, senest en måned efter at man har fået meddelelse om de resultater, man har opnået ved prøven. EPSO har en svarfrist på en måned efter modtagelsen af anmodningen. Anmodningerne behandles under hensyn til den fortrolighed, der ifølge personalevedtægten (bilag III, artikel 6) er gældende for udvælgelseskomitéens arbejde, og i overensstemmelse med reglerne om beskyttelse af fysiske personer i forbindelse med behandling af personoplysninger. I vejledningen for ansøgere gives der i punkt III.2 nogle eksempler på, hvilke oplysninger der kan anmodes om.

5.   Anmodning om fornyet behandling — klageadgang — klage til Den Europæiske Ombudsmand

Se bilaget.

6.   Ansættelsesvilkår

Personer, der er optaget på listen over egnede ansøgere, har mulighed for bl.a. at blive ansat som tjenestemand på prøve, afhængig af ansættelsesbehovet i EU-institutionerne enten i Bruxelles, Luxembourg eller et andet tjenestested.

Personer, der står på listen over egnede ansøgere, skal, når de får tilbudt en stilling, forevise de originale dokumenter, herunder eksamensbeviser, med henblik på kontrol af deres ægthed.

Ansættelse sker i henhold til vedtægtsbestemmelserne og under forudsætning af, at de fornødne budgetbevillinger er til stede.

Afhængigt af arbejdets art kan en egnet ansøger i første omgang få tilbudt en kontrakt som midlertidigt ansat. I så fald forbliver hans navn på listen.

I medfør af artikel 29, stk. 1, litra b), i vedtægten for tjenestemænd har en tjenestemand mulighed for på et hvilket som helst tidspunkt at anmode om at blive overført til en anden institution eller et agentur. Der gøres imidlertid opmærksom på, at nyansatte tjenestemænd i tjenestens interesse ikke har mulighed for at blive overført inden for de første tre år efter ansættelsestidspunktet, bortset fra særlige og behørigt begrundede tilfælde og under forudsætning af, at den pågældende overførsel godkendes af den institution eller det agentur, som tjenestemanden forlader, og af den institution eller det agentur, som tjenestemanden overføres til.

7.   Pension

Der gøres opmærksom på, at pensionsalderen for tjenestemænd er fastsat i personalevedtægten:

8.   Lønklasse

Listen over egnede ansøgere opstilles med henblik på ansættelse i lønklasse AST1.

9.   Løn

Den månedlige grundløn er pr. 1. januar 2006:

Lønklasse AST1, første løntrin: 2 393,13 EUR

10.   Beskyttelse af personoplysninger

Som ansvarlig for udvælgelsesprøvens afholdelse fører EPSO tilsyn med, at ansøgernes personoplysninger behandles i fuld overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og –organerne og om fri udveksling af sådanne oplysninger, navnlig med hensyn til fortrolighed og sikkerhed (De Europæiske Fællesskabers Tidende L  8 af 12. januar 2001).

----

(1)  EU-institutionerne fører en aktiv ligestillingspolitik og godkender ansøgningerne uden forskelsbehandling på grund af køn, race, hudfarve, etnisk oprindelse, social baggrund, genetiske anlæg, sprog, religion eller tro, politiske eller andre anskuelser, tilhørsforhold til et nationalt mindretal, formueforhold, fødsel, handicap, alder eller seksuel orientering.

(2)Senest den 7. september 2006 kl. 12 (middag), Bruxelles-tid.

(3)  http://europa.eu/epso/on-line-applications/guide_da.htm

(4)  Af praktiske grunde foreligger dette skema kun på engelsk, fransk og tysk.

(5)  Hvis flere ansøgere har opnået det pointtal, der kræves til sidstepladsen, får de alle lov til at gå videre.

(6)  Nærmere oplysninger om de tastaturer der vil blive stillet til rådighed for kandidaterne vil blive givet i forbindelse med indkaldelsen til de praktiske prøver.

(7)  Hvis en egnet ansøger udtrykkeligt anmoder om det, vil hans/hendes navn ikke blive offentliggjort.

(8)  http://europa.eu/epso

(9)  EPSO, Info-recruitment, Avenue de Cortenbergh 80 — 4/17, B-1049 Bruxelles. Fax (32-2) 295 74 88.

(10)  E-mail-adresse: epso-AST-..-06@ec.europa.eu (nummeret på udvælgelsesprøven angives)

(11)  Fristen oplyses til sin tid i EPSO-profilen.

----

BILAG

ANMODNING OM FORNYET BEHANDLING — KLAGEADGANG — KLAGE TIL DEN EUROPÆISKE OMBUDSMAND

Ansøgere, der på et eller andet tidspunkt under udvælgelsesprøven mener, at de har været genstand for en fejlagtig afgørelse, har følgende muligheder:

----